CELEX: 62018TN0001
Language: hr
Date: 2018-01-08 00:00:00
Title: Predmet T-1/18: Tužba podnesena 8. siječnja 2017. – Deutsche Lufthansa protiv Komisije

19.2.2018   
            
            
               HR
            
            
               Službeni list Europske unije
            
            
               C 63/23
            
         Tužba podnesena 8. siječnja 2017. – Deutsche Lufthansa protiv Komisije
   (Predmet T-1/18)
   (2018/C 063/31)
   Jezik postupka: engleski
   
      Stranke
   
   
      Tužitelj: Deutsche Lufthansa AG (Köln, Njemačka) (zastupnici: S. Völcker i J. Ruiz Calzado, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Komisije od 27. listopada 2017. u predmetu br. M.8633 – Lufthansa/Certain Air Berlin Assets, odluka Komisije u skladu s člankom 7. stavkom 3. Uredbe Vijeća (EZ) br. 139/2004 i člankom 57. Sporazuma o Europskom gospodarskom prostoru;
               
            
         
               —
            
            
               podredno, ukine točku 44. podtočku (c) pobijane odluke, i
            
         
               —
            
            
               naloži Komisiji snošenje troškova.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe pet tužbenih razloga.
   
               1.
            
            
               Prvi tužbeni razlog, prema kojem Komisija nije imala ovlasti uvjetovati da Lufthansa može kupiti zrakoplove od trećih osoba najmodavaca koje su ti najmodavci dali u najam društvu NIKI ili njegovom matičnom društvu Air Berlin pod uvjetom da Lufthansa pod tržišnim uvjetima stavi te zrakoplove na raspolaganje društvu NIKI ili drugom stjecatelju društva NIKI ako NIKI transakcija ne uspije iz bilo kojeg razloga (u daljnjem tekstu: uvjet) na temelju članka 7. stavka 3. Uredbe o koncentracijama (1), s obzirom na to da kupnja zrakoplova ne predstavlja djelomičnu provedbu.
               Tužitelj ističe da Komisija na temelju članka 7. stavka 3. Uredbe o koncentracijama nije imala nikakve ovlasti nametnuti uvjet, s obzirom na to da Lufthansina kupnja zrakoplova od trećih osoba nije bila povezana s NIKI transakcijom (2) i nije predstavljala djelomičnu „provedbu” planiranog preuzimanja društva NIKI koje bi zahtijevalo odstupanje od obveze odgode koncentracije iz članka 7. stavka 3. Uredbe o koncentracijama.
            
         
               2.
            
            
               Drugi tužbeni razlog, prema kojem se obvezivanjem Lufthanse da olakša prodaju društva NIKI drugom kupcu, uvjetom prelazi dozvoljeno područje primjene članka 7. stavka 3. Uredbe o koncentracijama i na taj način povređuje načelo proporcionalnosti.
               Prema mišljenju tužitelja, uvjeti iz članka 7. stavka 3. Uredbe o koncentracijama prikladni su samo u mjeri u kojoj su u pojedinom slučaju nužni da bi se osiguralo da se nedopušteni utjecaj na ponašanje ciljnog društva na tržištu i provedbeni koraci prijavljene transakcije mogu poništiti kako bi se ponovno uspostavio prijašnji status quo.
            
         
               3.
            
            
               Treći tužbeni razlog, prema kojem neodređenost kriterija „tržišnih uvjeta” i nedostatak bilo kakvih postupovnih jamstava ili ograničavanja načela po logici stvari djeluju na štetu Lufthanse i stoga krše načela proporcionalnosti i pravne sigurnosti te Lufthansino pravo na vlasništvo i slobodu poduzetništva.
            
         
               4.
            
            
               Četvrti tužbeni razlog, prema kojem je pobijana odluka nedostatno obrazložena s obzirom na broj zrakoplova na koji se odnosi.
               Lufthansa ističe da Komisija nije ispunila svoju obvezu obrazlaganja, s obzirom na to da njeno tumačenje vlastite odluke stvara duboku neizvjesnost o području primjene uvjeta, što ozbiljno šteti Lufthansinoj mogućnosti da traži sudsku zaštitu te mogućnosti Suda da ispuni svoju zadaću nadzora zakonitosti.
            
         
               5.
            
            
               Peti tužbeni razlog, prema kojem je povrijeđeno tužiteljevo pravo na saslušanje.
               Lufthansa ističe da Komisija nije poštovala Lufthansino pravo na saslušanje te je zanemarila privremeni postupak, predviđen u članku 18. Uredbe o koncentracijama i članku 12. Uredbe Komisije (EZ) br. 802/2004 (3), time što je donijela pobijanu odluku kao konačnu („final”), a da Lufthansi nije pružila priliku da se o uvjetu i bilo kojoj od navodnih povreda tržišnog natjecanja koje je uvjet trebao ispraviti očituje niti prije (članak 18. stavak 1. Uredbe o koncentracijama) niti nakon (članak 18. stavak 2. Uredbe o koncentracijama) donošenja Odluke.
            
         
      (1)  Uredba Vijeća (EZ) br. 139/2004 od 20. siječnja 2004. o kontroli koncentracija između poduzetnika (SL 2004., L 24, str. 1.) (SL, posebno izdanje na hrvatskom jeziku, poglavlje 8., svezak 5., str. 73.)
   
      (2)  U okviru preuzimanja poslovnih udjela koje je predložila Lufthansa društava NIKI Luftfahrt GmbH („NIKI”) i Luftfahrtgesellschaft Walter mbH („LGW”) od strane društva Air Berlin PLC & Co. Luftverkehrs KG (u daljnjem tekstu: Air Berlin) (u daljnjem tekstu: transakcija) (u daljnjem tekstu samo u odnosu na NIKI: NIKI transakcija)
   
      (3)  Uredba Komisije (EZ) br. 802/2004 od 7. travnja 2004. o provedbi Uredbe Vijeća (EZ) br. 139/2004 o kontroli koncentracija između poduzetnika (SL 2004., L 133, str. 1.) (SL, posebno izdanje na hrvatskom jeziku, poglavlje 8., svezak 5., str. 95.)